4. ΑΠΟΦΑΣΙΣ ΠΡΩΘΥΠΟΥΡΓΟΥ ΚΑΙ  ΥΠΟΥΡΓΩΝ ΠΟΛΙΤΙΣΜΟΥ ΚΑΙ  ΕΠΙΣΤΗΜΩΝ ΚΑΙ ΕΘΝΙΚΗΣ ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. 7749 της 15/19 Φεβρ. 1974 (ΦΕΚ  Β' 20) Περί μεταβιβάσεως της εποπτείας και ελέγχου επί του Εθνικού Ιδρύματος Ερευνών, εις τον Υπουργόν Πολιτισμού και Επιστημών. Έχοντες υπ' όψει: 1)Τα άρθρ. 4 του Ν.Δ. 572/70 "περί οργανώσεως, διαρθρώσεως, λειτουργίας των πάσης κατηγορίας Νομικών Προσώπων, Οργανισμών και Επιτροπών, εν τη Διοικήσει των οποίων μετέχει ο Βασιλεύς ή μέλος της Βασιλικής Οικογενείας". 2)Το άρθρ. 1 του Ν.Δ. 1096/72 "περί διατάξεων τινών αφορωσών εις τα Ιδρύματα και Οργανισμούς εν γένει Ν.Δ. 572/70" και 3)Το Ν.Δ. 175/73 "περί Υπουργικού Συμβουλίου και Υπουργείων" ως τούτο ετροποποιήθη δια του Ν.Δ. 267/74, αποφασίζομεν: Άρθρ.1.-Μεταβιβάζομεν την εποπτείαν και τον έλεγχον επί του Εθνικού Ιδρύματος Ερευνών, ασκουμένην μέχρι τούδε υπό του Υπουργού Εθνικής Παιδείας και Θρησκευμάτων, εις τον Υπουργόν Πολιτισμού και Επιστημών, ασκούντα, συμφώνως προς το Ν.Δ. 175/73 "περί Υπουργικού Συμβουλίου και Υπουργείων" την κυβερνητικήν πολιτικήν δια την ανάπτυξιν των επιστημών και ερευνών. Άρθρ.2.-Η παρούσα δημοσιευθήτω δια της Εφημερίδος της Κυβερνήσεως. 